recursal/SuperWikiNEXT-32B huggingface dataset:
**Vadillo de la Sierra** [baDIljo delaSJEra] estas municipo en la centrokcidento de la provinco Avilo, en la regiono Kastilio-Leono, Hispanio. Ĝi apartenas al Komarko de Alberĉe kaj al la jurisdikcia teritorio de Avilo, en la centro de la provinco. La loknomo *Vadillo de la Sierra* estas komprenebla etimologie kiel *Vadejeto de la Montaro*.

Vadillo de la Sierra en la provinco Avilo.
Panoramo.

Geografio
---------

Ĝia municipa teritorio okupas totalan areon de 46,15 km² kaj laŭ la demografia informo de la municipa censo fare de la INE en 2021, ĝi havis 58 loĝantojn. Ĝi perdis 1 340 loĝantojn el la komenco de la 20-a jarcento pro migrado al urbaj areoj. Ĝi distas 50 km de Avilo, provinca ĉefurbo.

Ĝi limas kun Cabezas del Villar, Hurtumpascual, San Juan del Olmo, Villanueva del Campillo, Muñana, Villanueva del Campillo, Villatoro, Poveda kaj Amavida. La rivero Margañán trafluas la teritorion.

Historio
--------

En Mezepoko okazis reloĝado. La areo apartenis al la Regno Kastilio. 

Tradiciaj enspezofontoj estis agrikulturo (cerealoj), brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

Vidu ankaŭ
----------

* Municipoj de la provinco Avilo

Notoj
-----


|  |  |
| --- | --- |
| Bibliotekoj | * PeEnEo: 762578
* VIAF: 316734395
 |
La **vadiniensoj** estis kantabra tribo.

Laŭ la historiistoj de Romio, ili estis kantabra gento, sed ili vivis en vasta areo ambaŭflanke de la Kantabra Montaro: okcidento de Kantabrio, oriento de Asturio kaj nordoriento de Leono. Ilia nomo devenas de la urbo Vadinia, por kies situo ekzistas pluraj hipotezoj. Laŭ unu el ili, ĝi estas la nuna Cangas de Onís, en Asturio. Tamen, en la leona municipo Crémenes oni trovis la plej grandan nombron de iliaj restaĵoj.

Ene de tiu ĉi gento ekzistis kvar sub-triboj: arkaedunoj, aroniaecinoj, kantianoj kaj koroveskoj. Dum la Romia konkero de Iberio, la vadiniensoj batalis kontraŭ la Romia armeo, sed fine agnoskis la regon kaj kulturon de Romio, same al aliaj antaŭromiaj popoloj de Iberio.

La vadiniensoj estis preskaŭnomadoj pro tio, ke ili ne tre aktivis je agrikulturo kaj brutado. La virinoj estis tiuj havantaj heredo-rajton, ili edzigis siajn fratojn al aliaj virinoj kaj viroj donis edzo-donacojn al virinoj.

Referencoj
----------

1. ↑  Asocio Guerras cántabras
|  |  |
| --- | --- |
|  | Tiu ĉi artikolo temas pri la vadmaro en Norda maro. Se vi serĉas informojn pri aliaj vadmaroj aŭ vadmaro ĝenerale, vidu la paĝon Vadmaro. |


Monda heredaĵo de UNESKO

La **vadmaro en Norda maro**, kiel propra nomo ankaŭ skribita majuskle kaj mallonge Vadmaro (aŭ Vadomaro), estas la nomo por la interna maro kaj ĝia marborda malseka areo, situanta inter parto de la marbordo de nordokcidenta kontinenta Eŭropo kaj la Norda Maro. 

La Vadmaro etendiĝas de Den Helder en Nederlando en la sudokcidento, trans la riverelfluejoj de Germanio ĝis sia norda limo je Esbjerg en Danio. La suma longeco estas proksimume 450 kilometroj, la larĝeco inter 5 kaj 30 kilometroj, tiel ke entute kovriĝas areo de proksimume 10 000 kvadrataj kilometroj.

La limo inter la Vadmaro kaj la Norda Maro estas formata en Nederlando per la Okcidentfrisaj Insuloj, en nordokcidenta Germanio per la Orientfrisaj Insuloj kaj en norda Germanio plus Danlando per la Nordfrisaj Insuloj. 

La Vadmaro famas pro riĉa kaj en komparo kun la ĉirkaŭaj maraj kaj malmaraj ekologiaj zonoj unika faŭno kaj flaŭro. Hodiaŭ, granda parto de la Vadmaro estas protektata en kunlaboro de ĉiuj tri landoj (pri tio vidu la apartan artikolon Nacia parko Vadmaro). Spertaj gvidantoj proponas "vadmigradojn", apartajn ekskursojn en tiu pejzaĝo por klarigi pri la tipaj kondiĉoj kaj la bestoj de la vado. 

Vadomaro (malhelblua)

Vidu ankaŭ
----------

* Okcidentfrisaj insuloj
* Frisaj Insuloj

Eksteraj ligiloj
----------------

* La vadmaro sub premo, artikolo en la scienca blogo Scivolemo, afiŝita la 13-an de junio 2018 de Frank van Hertrooij


Monda heredaĵo de UNESKO

Notoj kaj referencoj
--------------------

1. ↑  Jen la nomo en kelkaj aliaj lingvoj: (*Wattenmeer* germane, *Waddenzee* nederlande, *Waadsee* frise, *Wattensee* platdiĉe, *Vadehavet* dane).


|  |  |
| --- | --- |
| Bibliotekoj | * PeEnEo: 422036
* NKC: ge1062390
 |
|  |  |
| --- | --- |
|  Sen fontoj! | **Ĉi tiu artikolo pri spiriteco citas neniun fonton**.

---

Vi povas plibonigi ĝin, aldonante fidindajn fontojn. Senfontaj asertoj povas esti forigitaj. *(Marto 2012)* |

Gardanĝelo de Matthäus Kern, ĉirkaŭ 1840
Gardanĝelo de Fridolin Leiber
**Gardanĝelo** estas religia termino priskribanta supernaturan senkorpan estulon (anĝelon) kiu estas dediĉita al unuopulo por protekti lin.

Laŭ spiritismo
--------------

Laŭ spiritismo la nomo de gardanĝelo ne estas grava por la homoj, ĉar eble li ne havas iun nomon konatan sur la Tero. Spiritistoj do elvokas lin simple kiel *sian gardanĝelon*, sian *bonan genion*. Gardanĝeloj povas esti forpasintaj parencoj aŭ geamikoj, bonaj spiritoj aŭ kelkfoje ankaŭ personoj, kiujn la elvokanto tute ne konas. Gardanĝeloj helpas homojn per siaj konsiloj kaj ofte per influo sur iliaj agoj. La preĝo al gardanĝeloj kaj al la protektantaj spiritoj devas havi kiel celon peti ilian intervenon apud Dio, peti de ili forton por malcedi al malbonaj sugestoj kaj ilian helpon ĉe malfacilaj situacioj.

Laŭ judismo
-----------

Anĝeloj helpantaj homojn aperas jam en Genezo, kie du anĝeloj senditaj por detrui Sodomon avertas, protektas kaj instigas Loton, kaj en Eliro, kie Dio anoncas la sendo de anĝelo antaŭ Moseon. Aliaj mencioj okazas en la libro de Ijob kaj pluaj.

Tre grava rolo havas la helpo de anĝelo en la libro de Tobit, sed notu ke tiu ĉi libro ne estis akceptita de ĉiuj judoj.

Rabenoj ĝenerale konfirmis la kredo je gardanĝeloj. Ekzemple Raŝi skribis:

 

|  |
| --- |
|  |
| Citaĵo | 

|  |
| --- |
| **„** Niaj benitaj saĝuloj diris ke, kvankam homo ne vidas ion teruriganta lin (aŭ ŝin), ties gardanĝelo, estanta en la ĉielo, ja vidas ĝin; pro tio originas la teruro. **"** |
| — Raŝi (Rabeno Ŝalomon ben Isaak), Komentario pri Danielo |

 |

Laŭ kristanismo
---------------

Laŭ katolikismo li estas anĝelo, estulo nesama kiel la homoj.

Laŭ islamismo
-------------

Laŭ Islamo, ĉiuj homoj havas gardanĝelon (Korano, surao Ar-ra'd, verso 11).

Laŭ aliaj religioj
------------------

Laŭ Zaratuŝtrismo li estas Faravahar, reprezentanta Fravaŝon.

Notoj kaj referencoj
--------------------

1. ↑  Gen. 19:12-17.
2. ↑  Eli. 32:34.
3. ↑  Libera traduko el la angla traduko havebla ĉe The Complete Jewish Bible - with Rashi Commentary.

* Gardanĝelo en la Vikimedia Komunejo (Multrimedaj datumoj)
* Kategorio Gardanĝelo en la Vikimedia Komunejo (Multrimedaj datumoj)
**Vajdácska** [vajdAĉka] estas vilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Sárospatak.

Bazaj informoj
--------------

* Areo: 23  km²
* Supermara alteco: 95 m
* Loĝantaro: 1400
* Poŝtkodo: 3961
* Telefonprefikso: 47

Situo
-----

Vajdácska situas sur ebenaĵo, Bodrog preterfluas, laŭ traira flankovojo. Sárospatak troviĝas 8, Sátoraljaújhely 11, Cigánd 23, Miskolc 83 km-ojn.

Historio
--------

La unua mencio devenis el 1308 en formo *"Voyda"*. La kampoj apartenis al eklezio inter 1358-1945. En la 18-a jarcento rutenoj alvenis. En 1831 kaj en 1872 ĥoleroj, en 1870 variolo, en 1838, 1846 kaj en 1853 inundoj, en 1874, 1885 kaj en 1897 incendioj okazis. Komence de la 20-a jarcento multe migris al Usono. En 1944 la judoj deportiĝis. Vilaĝservoj estas infanĝardeno, lernejo, poŝto, rajdejo por turistoj.

Vidindaĵoj
----------

* kalvinana preĝejo
* romkatolika preĝejo omaĝe al Elizabeto de Hungario
* grekokatolika preĝejo omaĝe al profeto Elija

Famuloj
-------

* en Vajdácska naskiĝis:
	+ Mari Csomós, aktoro
	+ Lajos Kántor (pentristo)
**Vajta** estas malgranda vilaĝo kaj banloko en Hungario en regiono **Meza** Transdanubio, en departemento Fejér, en subregiono de Sárbogárd. Ŝajnas, la loknomo estas kumana gentonomo.

Aerfoto de Vajta
Kastelo de Vajta
Banejo de Vajta

Bazaj informoj
--------------

* Areo: 23  km²
* koordinatoj: 46°43′04″N 18°39′53″E
* Loĝantaro: 960
* Poŝtkodo: 7041
* Telefonprefikso: 25

Situo
-----

La vilaĝo situas sur ebenaĵo, laŭ ĉefvojo Budapeŝto-Pécs, laŭ fervojo inter Sárbogárd-Szekszárd, Sió preterfluas, kie estas ponto al Pálfa. Tra la ponto Simontornya estas proksime.

Historio
--------

Pli fru loĝis tie en la bronzepoko, poste alvenis keltoj kaj romianoj. La unua mencio devenis el 1324. La turkoj faris senhoma la vilaĝon. En 1746 grafo **Zichy** (ziĉi) refondis la komunumon kun hungaroj, sed venis ankaŭ slovakoj.

Vizitindaĵoj
------------

Vajta havas termalan banejon. Vidindaĵo estas Kastelo de Vajta konata ankaŭ Kastelo de Zichy.

Famuloj
-------

En Vajta naskiĝis pastro-akademiano Gergely Árvay
**Monda Bestprotekto** (angle *World Animal Protection*; antaŭe The World Society for the Protection of Animals (**WSPA**)) estas internacia neprofita organizaĵo, kiu laboras por bestprotektado. La organizo ekzistas dum pli ol 50 jaroj kaj priskribas sian vizion kiel: Mondo kie besta bonfarto gravas kaj estas respektata kaj kie mistraktado de bestoj ĉesas. 

La bonfarado funkcias en Afriko, Eŭropo, Latin-Ameriko kaj Nordameriko kaj havas filiojn en 15 landoj. La internacia oficejo situas en Londono.

Historio
--------

La organizo antaŭe estis nomita la *Monda Societo por la Protekto de Bestoj* (angla mallongigo *WSPA*). Ĝi ricevis ĉi tiun nomon en 1981 kun kunfandiĝo de la organizoj la *Monda Federacio por la Protekto de Bestoj (WFPA*), kiu estis fondita en 1953, kaj la *Internacia Societo por la Protekto de Bestoj (ISPA)*, kiu estis fondita en 1959. Junio ​​En 2014, la organizo ŝanĝis sian nomon al World Animal Protection .

Referencoj
----------

1. ↑  Monda Bestprotekto - Historio. Prenite la 22an de junio 2014 .

Eksteraj ligiloj
----------------

* Blogo pri bestoj en katastrofa
* Monda Protekto de Bestoj, YouTube kanalo
* Animales SOSa Bolivio Organizo
* Senda Verde Bolivia Organizo Arkivigite je 2023-03-29 per la retarkivo Wayback Machine


|  |  |
| --- | --- |
| Bibliotekoj | * PeEnEo: 816777
* LCCN: n89601972
* VIAF: 145187266
* ISNI: 0000 0004 0637 103X
 |
**8558 *Hack*** estas asteroido de la asteroida zono, malkovrita la 1-an de aŭgusto 1995 de la italaj astronomoj Luciano Tesi kaj Andrea Boattini kaj elde la Observatorio de la Montoj Pistoiese en provinco de Pistojo (Italio).

Nomo
----

Ĝi estis nomita en honoro de la itala astrofizikistino Margherita Hack, direktorino de la Observatorio de Triesto (1964-1987), direktorino de la astronomia depatemento de la Universitato de Triesto (1985-1991 kaj 1996-1997) kaj eksa prezidantino de la Komisiono 29 de IAU. Kvankam ŝia studoj iris de la sunaj optiko kaj fiziko al la radioastronomio (galaksia elsendo ĉe 21 cm), ŝia ĉefaj kampoj de esploro restas la stela spektroskopio, la stelaj atmosferoj kaj la observeblaj efikoj de la stela evoluo. Ŝia aktualaj interesoj estas la ultraviola kaj optika spektroskopio de proksime interagantaj duopaj steloj, atmosferaj eklipsaj duopaj steloj kaj simbiozaj steloj.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (8001 - 9000) | Poste: |
| --- | --- | --- |
| *8557 Šaroun* | **8558 *Hack*** | (8559) 1995 QM2 |
**9136 *Lalande*** estas asteroido de la asteroida zono, malkovrita la 13-an de majo 1971 de la usona astronomo Tom Gehrels, elde la Observatorio de la Monto Palomar (Kalifornio, Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden (Nederlando) en la kadro de la "Palomar-Leiden Enketo pri Trojanoj" (angle *Palomar-Leiden Trojan Survey*).

Nomo
----

Ĝi estis nomita en memoro de la franca astronomo Jérôme Lalande (1732–1807), kiu kalkulis multe da utilaj tabeloj por praktika astronomiaj laboro kaj verkis multajn artikolojnjn kaj lernolibrojn. Post kelkaj jaroj kiel helpanto por Delisle, Le Monnier kaj Lacaille, Lalande iris al Berlino por prepari mezuradojn por determini la paralakson de Luno. Li estis ano de la Berlina kaj Pariza akademioj de sciencoj kaj estis redaktisto de multaj volumoj de la almanako *Connaissance des temps* de 1760 ĝis 1776 kaj de 1794 ĝis 1807. Lia monumenta *Bibliographie astronomique* (1802) daŭris dum du jarcentoj.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (9001 - 10000) | Poste: |
| --- | --- | --- |
| *9135 Lacaille* | **9136 *Lalande*** | 9137 Remo |
La **Eta Balatono** estas artefarita lago en Hungario ĉe okcidenta fino de Balatono.

Historio
--------

Ĝis fino de la 18-a jarcento neniu distingo estis inter Balatono kaj Eta Balatono, ja Eta Balatono estis golfo de la Balatono. La golfo ludis gravan rolon filtri sedimentojn de Zala (rivero). En la 20-a jarcento la homaj intervenoj finis la filtran funkcion, tial Zala jam transportis siajn sedimentojn rekte al la Balatono ĉe Keszthely. La akvokvalito de Balatono komencis rapide malboniĝi, ja ties akvo estas ĝenerale konstanta apenaŭ havanta elfluejon. La lago komencis kreskigi algojn, ĝi eĉ ne povis kontentigi la banbezonojn.

Oni kreis planon por savi akvokvaliton de la Balatono. Inter 1981-1985 rivero Zala ricevis digon, tial la vivnivelo estis 2 m pli alta, ol Balatono. La riverdigo sur la dekstra bordo estis malmuntita por la akvo fluu en neuzitan areon. Ankaŭ plia digo konstruiĝis, kiu baris, ke la akvo tuj rekte fluu al la Balatono. La dissolvitaj nutraĵoj en la akvoj estas reduktitaj ĉirkaŭ. Dum 30-taga restado, simplaj organismoj vivantaj en akvo uzas ĝin por konstrui siajn proprajn korpojn. La akvoareo havas mezan akvoprofundon de proksimume 1.5 m. Ĉi tiu relative malprofunda akvo facile trovarmiĝas kaj estas apenaŭ kovrita per pli altaj plantoj. Estas kanoj kaj kanoj laŭlonge de la bordo kaj riverdigoj, kaj algoj plantoj en la akvokorpo, la lumo atingas la akvosurfacon senhelpe, igante ĝin ideala por forigi nutraĵojn de la Zala akvodislimo.
Fiŝoleo en kapsuloj
Fiŝoleo estas oleo produktata el fiŝo. Oni uzas ĝin por produktado de multaj artikloj kiel margarino, sunflora oleo, kosmetikaĵo, kolorigaĵo, industriaj kovraĵoj, ŝmiraĵoj, akvorezistaj materialoj, sapo, kandelo. Oni uzas ĝin ankaŭ en la fela tanado, gumoproduktado kaj produktado de necesaj kemiaĵoj por sintetika vakso. Oni produktas ĝin ĉefe el sardelo, haringo kaj sardinio.

Dum la produktado de fiŝa faruno, oni elpremas la oleon kaj akvon el la kuirita fiŝo kaj per centrifugo disigas ilin. Dum la deponado, oni ankoraŭfoje centrifugas la oleon por purigi ĝin.

En la fiŝoleo troviĝas multaj nesaturitaj lipidoj, kiuj malpliigas la kolesterol-nivelon de la sango kaj helpas eviti la algluiĝon de la superfluaj grasoj je la vejna interno.

La oleo el la fiŝa hepato (ekz. moruhepatoleo) estis grava A- kaj D-vitamin-fonto. Hodiaŭ oni produktas ilin pli malmultekoste industrie.

Vidu ankaŭ
----------

* cetoleo
* moruhepatoleo

* Kategorio Fiŝoleo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 81844
* LCCN: sh85048643
* BNF: 12213157z
* NDL: 00562733
 |
***Stiller***, ankaŭ tradukita kiel *Mi ne estas Stiller*, estas grava **romano de la svisa** verkisto Max Frisch, publikita en 1954. Temas pri psikologia romano kiu rakontas la vivon de supozata skulptisto, tio estas artisto, tio estas mondo tre konata de la aŭtoro mem. Oni supozas, ke la ĉefrolulo venas el Usono kie li pasis kelkaj jarojn kaj je sia revemo, li estas arestita de la svisa polico kaj enkarcerigita ĉar oni supozas, ke li estas iu Stiller, spite sia rakonto, ke li estas tute alia homo. Tiele la romano iĝas la analizo de la psikologia kaj juĝa procezoj de tiu ĉu falsa ĉu vera Stiller kaj ĉiukaze de iu kiu baraktas por esti kiu la alia ne volas, ke ili estu. En tiu procezo la rolo de vero kaj fikcio interplektiĝas laŭ la volo de la rolulo.

En tiu procezo elstaras la rolojn de kelkaj konatuloj, kiel la **akuzisto**, kiu spite sia tasko, iĝas amiko de Stiller kaj sekvas lian konfeson kiel taglibro kaj lian vivon post la liberigo de Stiller. Vere tiu viro estas la imago de la aŭtoro mem. Ankaŭ la **edzino** de Stiller ludas kompreneble gravan rolon, ĉar Stiller mem devas analizi sian senton rilate ŝin.

Je la fino de la romano kaj de la rakontaĵo, la edzino mortiĝas kaj Stiller vivas vivon tre sencela kaj iome absurda.

Aliflanke oni kritikas la burĝan vivon, la svisan vivmanieron aŭ vivkoncepton kaj la ideo de artistoj pri ili mem.
**Karmel** estas marborda montaro en Israelo apud la Mediteranea Maro. Tie situas la urbo Ĥajfo kaj kelkaj pli malgrandaj urbetoj, kiel Neŝer kaj Tirat Karmel. Ĝia plej alta pinto havas altecon de 564 m s.m.

Historio
--------

Laŭ la Biblio, sur Karmel okazis mirakloj dum konkurso inter Baal kaj la izraelida dio, post kiu la profetoj de Baal estis mortigitaj laŭ la ordono de la profeto Elija.

Dum la 12-a jarcento sur Karmel fondiĝis rom-katolika religia ordeno, la Karmelidoj. La ordeno kreskis esti unu el la plej grandaj katolikaj ordenoj en la mondo. Karmelidaj tradicioj sugestas, ke komunumo de judaj ermitoj loĝis sur Karmel ekde la tempo de Elija, kvankam ankoraŭ ne ekzistas dokumenta aŭ arĥeologia pruvo tiurilate.

La maŭzoleo de la Báb kaj la Bahaa Kredo
----------------------------------------

La maŭzoleo de la Báb situas ĉe la marflanko de Karmel meze de la bahaaj terasoj. Ankaŭ troviĝas tie aro da bahaaj administraj konstruaĵoj, kiu nomiĝas "la Arko". Tial Monto Karmel estas tre grava loko por bahaanoj.

Vidu ankaŭ
----------

* madono de Monto Karmelo

Eksteraj ligiloj
----------------

* La Karmel, spirita lumturo por la homaro tra la tempoj de *Eric Coffinet* el precipe bahaa perspektivo (esperante)

la kristana monaĥejo *Stella Maris* sur la monto Karmel

* Kategorio Karmel (montaro) en la Vikimedia Komunejo (Multrimedaj datumoj)
**7149 *Bernie*** estas asteroido de la asteroida zono malkovrita la 16-an de oktobro 1977 de la usona astronomo Tom Gehrels de la Observatorio de la Monto Palomar (Kantono San Diego, Kalifornio) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden, en la kadro de la "Tria Enketo pri Trojanoj" (angle : 'Third Trojan Survey*).*

Nomo
----

Ĝi estas nomita en honoro germana matematikisto *Hans-Heinrich "Bernie" Bernstein*, de la *Astronomisches Rechen-Institut* de Heidelberg. Li analizis la datumojn pri la periodoj de la pulsaroj kaj malvolvis programarojn por la detekto de astrometriaj duopaj steloj elde la satelito *Hipparcos* de la Eŭropa Kosma Agentejo. Li malkovris 110 duopajn stelojn kaj kelkaj kandidatajn brunajn nanojn. Bernstein estas sperta pri nombra matematiko, kun multenombraj aplikoj en astrometrio.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (7001 - 8000) | Poste: |
| --- | --- | --- |
| *7148 Reinholdbien* | **7149 *Bernie*** | *7150 McKellar* |
**9134 *Encke*** estas asteroido de la asteroida zono, malkovrita la 24-an de septembro 1960 de la usona astronomo Tom Gehrels, elde la Observatorio de la Monto Palomar (Kalifornio, Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden (Nederlando) en la kadro de la *Palomar–Leiden survey*.

Nomo
----

Ĝi estis nomita en memoro de la germana astronomo Johann Franz Encke (1791–1865). En 1816 Encke estis helpanta instruisto kaj direktoro de la Observatorio de Seeberg, proksime de Gotha. Li kalkulis la orbiton de mallongperioda kometo malkovrita de Jean-Louis Pons kaj pruvis, ke tiu objekto estis plurfoje observita ; ĝi poste estis nomita kometo 2P/Encke. En 1825 Encke estis elektita direktoro de la Observatorio de Berlino kaj ano de la Prusa Akademio de Sciencoj. Encke estas plej fama kiel redaktisto de la *Berliner Astronomisches Jahrbuch* de 1830 ĝis 1866. Ĉi-tiu almanako enhavis plurajn tre gravajn artikolojn pri determino de orbitoj kaj kalkuladoj de perturboj.

*Oni ne konfuzu tiun asteroidon kun 2005 Hencke*.

Eksteraj ligiloj
----------------

* Parametroj kaj simulado de orbito ĉe *JPL Small-Body Database Lookup* angle
* Objekto ĉe Minor Planet Center angle
* Objekto ĉe *Space Reference* angle

| Antaŭe: | Listo de asteroidoj (9001 - 10000) | Poste: |
| --- | --- | --- |
| *9133 d'Arrest* | **9134 *Encke*** | *9135 Lacaille* |
**7636 *Comba*** estas asteroido de la asteroida zono, malkovrita la 5-an de februaro 1984 de la usona astronomo Edward L. G. Bowell elde la Stacio Anderson Mesa de la observatorio Lowell, sud-oriente de Flagstaff (Arizono).

Nomo
----

Ĝi estis nomita en honoro de la italdevena usona matematikisto Paul G. Comba. Li forlasis karieron en astronomio kaj ĉiela mekaniko por praktiki matematikon kaj komputadon. Li instruis en la Universitato de Havajo dum la 1950-aj jaroj kaj poste li laboris dum tri jardekoj ĉe IBM en Novjorko kaj Masaĉuseco, kie li malvolvis programarojn por diversaj aplikoj, el kiuj mastrumado de datumbazoj, geometriaj modelado, elasteco kaj kriptografio. Post lia formala emeritiĝo en Prescott (Arizono), li entreprenis programon de astrometrio pri malgrandaj planedoj en 1995. Li jam estis kreditita de la malkovro de pluraj centoj da numerotita asteroidoj.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (7001 - 8000) | Poste: |
| --- | --- | --- |
| *7635 Carolinesmith* | **7636 *Comba*** | (7637) 1984 DN |
**6807 *Brünnow*** estas asteroido de la asteroida zono, malkovrita la 24-an de septembro 1960 de la usona astronomo Tom Gehrels, de la Observatorio de la Monto Palomar (Kantono San Diego, Kalifornio) kaj de la nederlandaj geastronomoj kaj geedzoj Ingrid van Houten-Groeneveld kaj Cornelis Johannes van Houten, de la observatorio de Leiden, en la kadro de la *Palomar–Leiden survey*.

Tom Gehrels fotis ĝin sur unu el la 130 fotografiajn platojn eksponitaj en septembro kaj oktobro 1960, per la Schmidt-teleskopo de 122 cm de la Observatorio de la Monto Palomar. Tiuj platoj poste estis senditaj en Leiden (Nederlando), kie ili estis ekzamenitaj de la geedzoj Ingrid kaj Cornelis van Houten dum la sekvantaj jaroj.

Nomo
----

Ĝi estis nomita en memoro de la germana astronomo Franz Brünnow (1821–1891). Li komencis sian karieron en Berlino, poste estis direktoro de la Observatorio de Duseldorfo. Pli malfrue li iris en Usonon en 1854, kie li estis direktoro de la observatorio de Ann Arbor, kaj en Irlandon en 1865, kie li estis nomumita Reĝa Astronomo de Irlando.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (6001 - 7000) | Poste: |
| --- | --- | --- |
| *6806 Kaufmann* | **6807 *Brünnow*** | *6808 Plantin* |
**7147 *Feijth*** estas asteroido de la asteroida zono malkovrita la 24-an de septembro 1960 de la usona astronomo Tom Gehrels de la Observatorio de la Monto Palomar (kantono San Diego, Kalifornio) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden, en la kadro de la *Palomar–Leiden survey*.

Tom Gehrels fotis la ĉielon en septembro kaj oktobro 1960 per la Schmidt-teleskopo de la Monto Palomar. La eksponitaj platoj, senditaj en Leiden, estis ekzamenitaj de la geedzoj Ingrid kaj Cornelis van Houten dum la sekvantaj jaroj.

Nomo
----

Ĝi estas nomita en honoro nederlanda amatora astronomo *Hendrik (Henk) Feijth*, fervora observanto de variantaj steloj. De la komenco de la 1960-aj jaroj li estis ano de la "*Nederlandse Vereniging Voor Weeren Sterrenkunde*" kaj, de 1981, reprezantanto de tiu grupo ĉe la "*American Association of Variable Star Observers*".

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (7001 - 8000) | Poste: |
| --- | --- | --- |
| *7146 Konradin* | **7147 *Feijth*** | *7148 Reinholdbien* |
**8316 *Wolkenstein*** estas asteroido de la asteroida zono, malkovrita la 24-an de septembro 1960 en la kadro de la *Palomar–Leiden survey*.

Malkovro
--------

Ĝi estis malkovrita de la nederlandaj geastronomoj Ingrid van Houten-Groeneveld kaj Cornelis Johannes van Houten, de la observatorio de Leiden, sur fotografiaj platoj eksponitaj de la usona astronomo Tom Gehrels, per la Schmidt-teleskopo de 48 coloj (122 cm) de la Observatorio de la Monto Palomar (Kantono San Diego, Usono), kaj senditaj en Leiden (Nederlando).

Nomo
----

Ĝi estis nomita en memoro de Oswald von Wolkenstein (~1376–1445), diplomato kaj unu el la lastaj menestreloj. Ni bone scias pri lia vivo kaj tempoj per lia propraj kantoj, kiuj estis konservitaj. Aĝa de 10 jarojn li iĝis varleto de kavaliro kaj vojaĝis tra la mondo kiel lakeo, kuiristo kaj kantisto, kaj poste revenis al sia hejmo, la kastelo de Wolkenstein en la valo Gherdëina (Sudtirolo). Li estis ankaŭ ambasadoro por la imperiestro Sigismondo la 1-a kaj vojaĝis en Anglion kaj en Iberion en lia nomo. Notinde interesantaj estas liaj financaj dokumentoj, kiuj ĉiuj estis savitaj, kaj montras la malfacilan situacion de la kavaliroj ĉirkaŭ 1400.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (8001 - 9000) | Poste: |
| --- | --- | --- |
| *8315 Bajin* | **8316 *Wolkenstein*** | 8317 Eŭrisako |
**9670 *Magni*** estas asteroido de la asteroida zono, malkovrita la 10-an de julio 1997 de la itala astronomo Andrea Boattini elde la stacio de *Campo Imperatore* de la Observatorio de Romo, en provinco de La-Aglo (Italio).

Nomo
----

Ĝia nomo honoras la italan astrofizikiston *Gianfranco Magni*, anon de la *Istituto di Astrofísica Spaziale* de Romo de 1975. Li studis la fizikon de stela interno, precipe la ekvacio de stato de gaso ĉe altaj premo kaj temperaturo. Lia ĉefa kampo de intereso estas la deveno de la sunsistemo kaj ĝenerale de la planedsistemoj kun speciala atento pri la strukturo kaj evoluo de la ĉirkaŭstelaj diskoj kaj la formado de la gasgigantoj. Li ankaŭ kunlaboras al la studo de la deveo kaj strukturo de la kometoj : li estas ano de la teamo por la kometa misio Rosetta.  
Amanto de frua muziko, li ludas bekfluton kaj aniĝis al du muzikgrupoj : "*L'Amoroso Kanti*" (mezepoka muziko) kaj "*Il Martellato*" (renesanca muziko).

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (9001 - 10000) | Poste: |
| --- | --- | --- |
| *9669 Symmetria* | **9670 *Magni*** | 9671 Hemero |
**Asocio de Domoproprietuloj de Svisujo** (en germana lingvo: *Hauseigentümerverband*) estas tre granda svisa asocio de domoproprietuloj kaj etaĝoproprietuloj kun ĉirkaŭ 290,000 membroj.

Historio
--------

La asocio estas unua de plej grandaj asocioj de Svisujo. Oni fondis la asocion en jaro 1915 en Araŭo kun nomo *Zentralverband Schweizerischer Haus- und Grundbesitzervereine*, (centra asocio de asocioj de svisaj domo- kaj grundoposeduloj). La plej malnova parta ascocio estis la domoposedula asocio de Birsfelden, fondita en 1868.

La asocio postulas la domoproprieton kaj helpas politike. La membroj ricevas telefonan helpon pri najbara rajto, etaĝoproprieto aŭ lua rajto.

Gazeto
------

Ekde 1919 oni eldonas gazeton: ("La svisaj domoproprietuloj") *Der Schweizerische Hauseigentümer*. La gazeto havas 22 numerojn pro jaro kun eldonkvanto de ĉirkaŭ 293,240 ekzempleroj, kaj la gazeto havas 590,000 legantoj laŭ MACH 2009-I). "La svisaj domoproprietuloj" *(Der Schweizerische Hauseigentümer)* donas gravan informon pri domoproprieto.

Libroj
------

La asocio eldonas ankaŭ librojn pri konstruado de domoj kaj pri rajtoj.

Vidu ankaŭ
----------

* Svisa domoasocio

Eksteraj ligiloj
----------------

* oficiala retejo de Domoproprietuloj asocio Svisujo *(Hauseigentümerverband)* (bildo)
Armistico de la 11-a de novembro 1918
La **vagono de la armistico** estas la vagono, en kiu estis subskribitaj la armistico de la 11-a de novembro 1918 kaj tiu de la 22-a de junio 1940 inter Francio kaj Germanio.

La armisticoj
-------------

La salon-vagono (ĝi estas fakte transformita restoraci-vagono, n° 2419 D) estis lokita en la *Clairière de l'Armistice* (ankaŭ nomita *Clairière de Rethondes*), en la arbaro de Compiègne (franca departemento *Oise*). En tiu loko estis subskribita la armistico de la 11-a de Novembro sekve de la peto de Germanio al Francio.

La armistico de la 22-a de Junio 1940, ĉi-foje petita de Francio al Germanio, estis subskribita en tiu ĉi sama vagono historia, tiu ĉi vagono lokita ekzakte en la sama loko kiel en 1918 pro la postulo de Hitlero. Tiu deziro por loki la vagonon en la saman lokon kiel dum la antaŭa armistico montras la revenĝo-spiriton, kiun havis Hitlero kontraŭ Francio, kiu humiligis Germanion en la fino de la Unua mondmilito.

La repliko
----------

Post la subskribo de la armistico de la 22-a de Junio, la vagono estis transportita en Germanion. Ĝi estis detruita de la *Schutzstaffel*-anoj (SS), en 1945, en la fino de la Dua mondmilito kiam nenio povis plu retropaŝigi la aliancajn armeojn.

Unu vagono apartenanta al la sama serio kaj aranĝita kun identeco, la n° 2439 D, anstataŭas ĝin en la *Clairière de Rethondes*, depost la 11-a de Novembro 1950.

Historio de la historia vagono
------------------------------

Origine la vagono de la armistico estis la restoraci-vagon n° 2419 D de la *Compagnie internationale des wagons-lits* (CIWLT). Tiu vagono, liverita al la CIWLT la 20-an de Majo 1914, plenumis siajn unuajn vojaĝojn de la stacidomo *Paris-Montparnasse* al Bretonio (San Briego). Poste, tiu vagono plenumis diversajn servojn sur la ŝtata fervoja reto, aparte al Bordozo kaj al Renno, poste sur la reto de orientfrancio. Sian lastan servon ĝi plenumis sur la linio *Paris-Thionville* en Aŭgusto 1918.

En Oktobro 1918, estis decidite transformi ĝin en oficejan vagonon por enkorpigi ĝin en la trajnon de la stabo de marŝalo Foch. Ĝi estis metita efektive je la dispono de la stabo la 29-an de Oktobro 1918.

En Septembro 1919 okazis ĝia rekvizicio. Tiam la registaro gvidita de Georges Clemenceau petis de la CIWLT, ke ĝi cedu tiun vagonon por ekspozicii ĝin en la Muzeo de la armeo. La CIWLT decidis donaci ĝin al la ŝtato.

Post la Unua mondmilito, ĝi estis prezentita dum ses jaroj, de la 28-a de Aprilo 1921 ĝis la 8-a de Aprilo 1927, en la honora korto de la Invalidoj.

La 24-an de Junio 1940, la Germanoj transportis ĝin per vojo ĝis Berlino, kaj tie ĝi estis ekspoziciita dum unu semajno antaŭ la Pordo de Brandenburgo. Poste ĝi estis parkita sur neuzita vojo en Anhalt.

En 1944, ĝi estis translokita en Ohrdruf (Turingo), kie ĝi estis detruita far la Schutzstaffel-anoj (SS), konforme al la ordoj de Hitlero, dum la Usona armeo estis eniranta en la urbon.

* Kategorio Vagono de la armistico en la Vikimedia Komunejo (Multrimedaj datumoj)
**9994 *Grotius*** estas asteroido de la asteroida zono, malkovrita la 24-an de septembro 1960 de la usona astronomo Tom Gehrels de la Observatorio de la Monto Palomar kaj de la nederlandaj geastronomoj Ingrid van Houten-Groeneveld kaj Cornelis Johannes van Houten, de la observatorio de Leiden (Nederlando) en la kadro de la "Palomar-Leiden Enketo pri Trojanoj" (angle *Palomar-Leiden Trojan Survey*).

Ĝi estis fotita de Tom Gehrels sur unu el la 130 fotografiajn platojn eksponitaj en septembro kaj oktobro 1960, per la Schmidt-teleskopo de 48 coloj (122 cm) de la Observatorio de la Monto Palomar (Kantono San Diego, Kalifornio). Tiuj platoj poste estis senditaj en la observatorion de Leiden (Nederlando), kie ili estis ekzamenitaj de la geedzoj Ingrid kaj Cornelis van Houten dum la sekvantaj jaroj por malkovri novajn asteroidojn.

Tiu malgranda planedo estis nomita en memoro de la nederlanda teologiisto, politikulo kaj filozofo Hugo Grotius (1583–1645), kiu establis la bazojn de la moderna publika internacia juro per siaj verkoj *Mare Liberum* (1609 ; "Libera aliro al la Oceano por ĉiuj nacioj") kaj *De Jure Belli ac Pacis* (1625 ; "Pri la Leĝo de Milito kaj Paco").

Eksteraj ligiloj
----------------

* Parametroj kaj simulado de orbito ĉe *JPL Small-Body Database Lookup* angle
* Objekto ĉe Minor Planet Center angle
* Objekto ĉe *Space Reference* angle

| Antaŭe: | Listo de asteroidoj (9001 - 10000) | Poste: |
| --- | --- | --- |
| 9993 Kumamoto | **9994 *Grotius*** | *9995 Alouette* |
**7623 *Stamitz*** estas asteroido de la asteroida zono, malkovrita la 17-an de oktobro 1960 de la usona astronomo Tom Gehrels de la Observatorio de la Monto Palomar kaj de la nederlandaj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden.

En la kadro de la *Palomar–Leiden survey*, Tom Gehrels fotis ĝin per la Schmidt-teleskopo de la Observatorio de la Monto Palomar; kaj ĝi estis malkovrita de la geedzoj Cornelis kaj Ingrid van Houten-Groeneveld post ekzameno de la fotaj platoj senditaj en Nederlandon.

Nomo
----

Ĝi estis nomita en memoro de la german-bohema komponisto kaj violonisto Johann Stamitz (1717–1757). Li ludis en la orkestro dum la kronado de Karolo la 7-a en Frankfurto en 1742. La Elektisto de Palatinato Karolo Teodoro invitis lin en Mannheim por konduki sian orkestron. Komponisto de 74 simfonioj, Stamitz fondis la  Manhejman skolon kaj influis Haydn, Mozart kaj Beethoven.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (7001 - 8000) | Poste: |
| --- | --- | --- |
| *7622 Pergolesi* | **7623 *Stamitz*** | *7624 Gluck* |
**10646 *Machielalberts*** estas asteroido de la asteroida zono, malkovrita la 26-an de septembro 1960 de la usona astronomo Tom Gehrels, de la Observatorio de la Monto Palomar kaj de la nederlandaj geastronomoj Ingrid van Houten-Groeneveld kaj Cornelis Johannes van Houten, de la
observatorio de Leiden (Nederlando) en la kadro de la *Palomar–Leiden survey*.

Por tiu kampanjo, Tom Gehrels fotis la noktan ĉielon en septembro kaj oktobro 1960 sur 130 fotografiajn platojn eksponitaj per la Schmidt-teleskopo de 48 coloj (122 cm) de la Observatorio de la Monto Palomar (Kantono San Diego, Kalifornio, Usono). Tiuj platoj poste estis senditaj en Leiden (Nederlando), kie ili estis ekzamenitaj de la geedzoj Ingrid kaj Cornelis van Houten dum la sekvantaj jaroj.

Nomo
----

Ĝi estis nomita en honoro de *Machiel Alberts* (1904 – ), la unua astronomo en Nederlando, kiu sukcesis, per mem-fabrikata fotilo, foti meteoron. Li estis aktiva observanto de meteoroj kaj konstruis aparatojn por ke amatoraj astronomoj povu foti meteorojn kaj fari aliajn tipojn de observoj pri meteoroj.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (10001 - 11000) | Poste: |
| --- | --- | --- |
| *10645 Brač* | **10646 *Machielalberts*** | *10647 Meesters* |
Statuo de James Clerk Maxwell, George Street, Edinburgo.
Naskoloko de James Clerk Maxwell en 14 India Street, Edinburgo. Ĝi estas nuntempe hejmo de la Fondaĵo James Clerk Maxwell.
La **Fondaĵo James Clerk Maxwell** (angle *The James Clerk Maxwell Foundation*) estas registrita skota karitata organizaĵo kreita en 1977. Subtemante fizikon kaj matematikon, ĝi honoras unu el la plej grandaj fizikistoj, nome James Clerk Maxwell (1831–1879), kaj ĝi laboras por pliigi la publikan konscion pri scienco. Ĝi enhavas malgrandan muzeon en la naskohejmo de Maxwell kiu estas posedo de la Fondaĵo.

La Fondaĵo James Clerk Maxwell celas pliigi la publikan konscion pri la multaj sciencaj avancoj fare de Maxwell laŭlonge de sia vivo kaj fokusigi al ties gravo en la nuna mondo. Ĝi resumas la multajn plinovigajn teknikajn avancojn kaj montras, en la naskohejmo de Maxwell mem, la historio de la familio de Maxwell. La Fondaĵo atribuas stipendiojn kaj premiojn kaj subtenas matematikajn defiojn desegnitajn por kuraĝigi junajn studentojn studi kiel matematikistoj, sciencistoj kaj inĝenieroj por iĝi gravuloj en la morgaŭa mondo.

Notoj
-----

1. ↑  "James Clerk Maxwell Foundation, Registered Charity no. SC015003". Office of the Scottish Charity Regulator. Alirita la 31an de marto 2020.
2. ↑  "Einstein the greatest". BBC News. UK: BBC. 29a de novembro 1999. Alirita la 31an de marto 2020.

|  |  |
| --- | --- |
| Bibliotekoj | * PeEnEo: 685813
 |
**7928 *Bijaoui*** estas asteroido de la asteroida zono, malkovrita la 27-an de novembro 1986 de la teamo de la CERGA : *Centre de recherches en géodynamique et astrométrie* (Centro de Esploro pri Terdinamiko kaj Astrometrio) elde la Observatorio de la altebenaĵo de Calern, en Caussols (Alpes-Maritimes, Francio).

Nomo
----

Ĝi estis nomita en honoro la franca astronomo Albert Bijaoui de la Observatorio de la Côte d'Azur kaj longtempa partizano de la Schmidt-teleskopo per kiu tiu-ĉi asteroido estis malkovrita. Bijaoui grave laboris por la enkonduko de modernaj teknikoj de bilda traktado en la francan astronomion. Lia lasta verko traktis la pluropan solvadon en analizo de astronomiaj datumoj, kaj li malvolvis sub-programojn de bilda traktado implikitaj en diversaj programoj uzantaj la Schmidt teleskopon. Kiel korespondanta ano de la Akademio de Sciencoj de Francio, li instruas en universitato. Li estas ankaŭ aktiva populariganto de astronomio, per multnombraj prelegoj kaj per partopreno al lokaj astronomiaj asocioj kiel ASSEM, kies prezidanto li estis dum multaj jaroj.

Notoj kaj referencoj
--------------------

1. ↑  Albert Bijaoui, korespondanto de la Akademio de Sciencoj (el la paĝaro de la *Académie des sciences*)  Arkivigite je 2013-09-18 per la retarkivo Wayback Machine (france)

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe *Space Reference* angle

| Antaŭe: | Listo de asteroidoj (7001 - 8000) | Poste: |
| --- | --- | --- |
| *7927 Jamiegilmour* | **7928 *Bijaoui*** | (7929) 1987 SK12 |
**9248 *Sauer*** estas asteroido de la asteroida zono, malkovrita la 24-an de septembro 1960 de la usona astronomo Tom Gehrels, elde la Observatorio de la Monto Palomar (Kalifornio, Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden (Nederlando) en la kadro de la *Palomar–Leiden survey*.

Ĝi estis fotita de Tom Gehrels sur unu el la 130 fotografiajn platojn eksponitaj en septembro kaj oktobro 1960, per la Schmidt-teleskopo de 48 coloj (122 cm) de la Observatorio de la Monto Palomar (Kantono San Diego, Kalifornio). Tiuj platoj, senditaj en Leiden (Nederlando), estis ekzamenitaj de la geedzoj Ingrid kaj Cornelis van Houten dum la sekvantaj jaroj.

Nomo
----

Ĝia nomo honoras la usonan inĝenieron *Carl G. Sauer Jr.* de *Jet Propulsion Laboratory*. De 1952, kiam li komencis labori ĉe en JPL, Carl estis gvidanto en la disvolviĝo de la analizo de la iloj uzataj por planadi la balistikajn kaj malforte jetpuŝatajn kosmajn misiojn al la sunsistemo. Tiuj studoj inkludas sunenergiajn elektrajn jonajn puŝadojn, nukleajn puŝadojn kaj sunajn velojn.

Eksteraj ligiloj
----------------

* Parametroj kaj simulado de orbito ĉe *JPL Small-Body Database Lookup* angle
* Objekto ĉe Minor Planet Center angle
* Objekto ĉe *Space Reference* angle

| Antaŭe: | Listo de asteroidoj (9001 - 10000) | Poste: |
| --- | --- | --- |
| (9247) 1998 MO19 | **9248 *Sauer*** | *9249 Yen* |
**La Addams Familio** (angle *The Addams Family*) estas fikcia familio elpensita de la usona ilustristo Charles Addams en 1937. Kun la paso de la tempo, la roluloj iĝis la herooj de televidserialo, animaciaj serioj kaj kvar plenlongaj filmoj. Charles Addams komencis eldoni la familiajn intrigojn en la revuo The New Yorker. La roluloj iĝis tre popularaj, kaj dum tempo, al Morticia Addams kaj ŝia servisto Larch, kun kiuj Addams komencis la serion, estis akompanitaj fare de aliaj roluloj de la Addams familio.

La Addams Familio estas parodio de tipa tute-usona familio: du amaj gepatroj, infanoj, avino, dorlotbesto. Sed kontraste kun averaĝa usona familio, kiu preskaŭ ĉiam rekomendas burĝajn valorojn kaj sanktigas politikan ĝustecon, la membroj de la familio Addams enamiĝas al la gotiko, la grotesko kaj la makabro. Ili ofte traktas morton, suferon kaj mallumon. En la glora dinastio de la familio oni povas trovi famajn murdintojn, sorĉistinojn, magiistojn kaj ĉiajn specajn frenezajn homojn. Ĉiuj ili estas fonto de fiero kaj inspiro por la familio. Ili ne timas la supernaturon, sed vivas ĝin ĉiutage. Fakte, preskaŭ la sola afero, kiu vere timigas ilin, estas la "normalaj" homoj ĉirkaŭ ili.

La unua televidserialo kiu prezentis la intrigojn de la familio Addams, estis elsendita de 1964 ĝis 1966 sur ABC kiel situacikomedio miksita kun nigra humuro kaj hororo. La spektaklo estis forigita post du sezonoj kiam alia CBS serialkomedio kun simila stilo, The Munsters, ricevis pli altan enŝaltkvoton. Tamen, eĉ post kiam la serio finiĝis, ŝi daŭre havis adorantojn. Poste, bildstriserio estis publikigita kiu estis sukcesa, du filmoj kaj unu filmo kiu estis distribuita rekte al vidbendo, same kiel refilmigo de la unua televidserialo, kiu estis elsendo sur la Fox Family kanalo de 1998 ĝis 1999 kaj estis nomita. *La Nova Addams Familio*.

Eksteraj ligiloj
----------------

* Kategorio La Addams Familio en la Vikimedia Komunejo (Multrimedaj datumoj)

* Tee & Charles Addams Fundamento
* *La Addams Familio* (1937) ĉe Toonopediade @Don Markstein. Enarkivigita de la originalo la 13an de marto, 2012.
* La Addams Familia Britio (muzika retejo)
* *La Addams Familio* sur TVLand.Com
* *The New Addams Family*  en Interreta filma datumbazo (angle)
* The Addams Family Musical​ at the Internet Broadway Database


|  |  |
| --- | --- |
| Bibliotekoj | * PeEnEo: 812605
* LCCN: sh94001408
 |
**Botterens** (malnova germanlingva nomo **Botteringen**) estas komunumo en la distrikto Grejerco en Kantono Friburgo, Svislando. Ĝi havis 492 loĝantojn je la 31-a de decembro 2010.

Geografio
---------

Botterens situas ĉe la orienta bordo de la Lago de Grejerco proksimume 20 kilometrojn sude de la kantonĉefurbo Friburgo. La komunumo konsistas el la vilaĝoj Botterens kaj Villarbeney kaj diversaj izolitaj bienoj.

La teritorio de la komunumo etendiĝas sur areo de 4,15 km², de kiuj 54,2% estas kovritaj de arbaro, 35,0% servas por agrikulturo kaj 9,1% por setlado.

Najbaraj komunumoj
------------------

La komunumo Botterens limas en nordo al Corbières, en nordoriento al Cerniat, en oriento al Châtel-ĉe-Montsalvens, en sudo al Broc, kaj en okcidento aliflanke de la Lago de Grejerco al Morlon.

Trafiko
-------

Tra la komunumo pasas la kantona ĉefvojo n-ro 180 de Friburgo al Jaun. La plej proksima alveturejo al la svisa aŭtovojo A12 situas en distanco de proksimume 6 kilometroj okcidente de la komunumo apud Bulle. Per tri buslinioj de la entrepreno Transporto Publika Friburga la komunumo estas konektita al la publika transportreto.

Historio
--------

La unua dokumenta mencio de Botterens datiĝas el la jaro 1227 jam per la hodiaŭa formo *Botterens*. Dum mezepoko Botterens apartenis al la Senjorujo Corbières kaj fariĝis kun ĝi en la jaro 1553 havaĵo de Friburgo. En la jaro 1779 granda parto de la vilaĝo detruiĝis per inscendio. Dum la tempo de la Helveta Respubliko de 1798 ĝis 1803 Botterens apartenis al la subdistrikto Corbières, kiu en 1803 fariĝis distrikto kaj en 1848 estis integrita al la distrikto Grejerco. En la jaro 2006 la ĝis tiam aŭtonoma komunumo Villarbeney estis integrita al la komunumo Botterens.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Marianne Rolle*: *Botterens* en *Historia Leksikono de Svislando* (2003-01-10)
3. ↑  Fonto: *Marianne Rolle*: *Villarbeney* en *Historia Leksikono de Svislando* (2011-09-26)

Eksteraj ligiloj
----------------

* Kategorio Botterens en la Vikimedia Komunejo (Multrimedaj datumoj)

* Oficiala retejo de la komunumo Botterens

* **Vidu ankaŭ en la Vikimedia Komunejo la kategorion Botterens** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Grejerco |
| --- |
| Bas-Intyamon • Botterens • Broc • Bulle • Châtel ĉe Montsalvens • Corbières • Crésuz • Echarlens • Grandvillard • Grejerco • Hauteville • Haut-Intyamon • Jaun • La Roche • Le Pâquier • Marsens • Morlon • Pont-en-Ogoz • Pont-la-Ville • Riaz • Sâles • Sorens • Val-de-Charmey (Cerniat • Charmey) • Vaulruz • Vuadens |  |

 |
**Rezervoficira Preparcentro** (*Centro de Preparação de Oficiais da Reserva*) estas instruaj unuoj de la Brazila Armeo respondecaj pri la baza, morala, fizika kaj teknik-profesia trejnado de suboficiroj de la "2-a Rezerva Klaso" .

Historio
--------

La CPOR estis kreita per inspiro de la tiama kapitano Luís de Araújo Correia Lima, por provizi la armeon per suboficiroj. Li notis ke, post la Unua Mondmilito, ekzistis granda manko de oficiroj en la rangoj de unua kaj dua leŭtenanto en tiu trupo. La ideoj de Correia Lima kondukis al la kreado de la unua CPOR en la urbo Rio-de-Ĵanejro, tiam la federacia ĉefurbo, en 1927, kiu ekfunkciis en la sekva jaro.

Poste, novaj centroj estis malfermitaj en Belo Horizonte kaj Recife, kie NPOR estas instalita en pliaj kvardek naŭ grandurboj, kiuj funkcias kune kun funkciaj unuoj.

Celoj
-----

La CPOR, tra ĝiaj *Rezervoficiraj Trejnad-Kursoj* (*Cursos de Formação de Oficiais da Reserva*), trejnas aspirantajn oficirojn, ebligante ilin plenumi komandfunkciojn en elementaj frakcioj de la trupo, kiel ekzemple sekcioj, taĉmentoj kaj komponantaj kompanioj, ĉe la fino de la kurso, la *Armeo-Rezervo*. *Oficir-Trupo* (*KERNO*) CPOR ofertas kursojn en la sekvaj fakoj:

* Infanteria Armeo
* Kavaleria Armeo
* Artileria Armeo
* Inĝenieristika Armeo
* *Arma de Comunicações do Exército Brasileiro*
* *Intendência militar*

La kursoj havas specifajn celojn, ene de la eduka plano de la armeo, trejni personaron celantan provizi la forton per diversaj elementoj, sed kapablaj adekvate plenumi siajn taskojn dum la periodo en kiu ili servas. 

Aldone al la CPOR, la armeo havas plurajn *Reservoficirajn Preparcentrojn* (NPOR) malĉefajn al tiuj, sed integrigitaj en regulaj trupunuoj. Male al la CPOR, kiuj havas du aŭ pli da kursoj en la diritaj specialaĵoj, la NPOR trejnas aspirantojn por nur unu specialaĵo, ĝenerale la sama kiel la armeunuo al kiu ili estas integrigitaj.

Eniro
-----

Tiuj, kiuj volas kandidatiĝi por unu el la vakantaĵoj de CPOR/NPOR, devas plenumi la jenajn postulojn:

* Esti naskita brazila;
* Prezentigci por Komenca Militservo (en la jaro kiam oni estu dekok-jaraĝa) kiel volontulo por servi en la CPOR/NPOR;
* Atingi aŭ kompletigi la trian jaron de mezlernejo.

Por aliĝi al CPOR/NPOR, volontuloj devas pasigi skribajn scitestojn sur sekundara nivelo, fizikajn taŭgectestojn, oftalmologiajn medicinajn ekzamenojn kaj psikologian takson. Nur la plej kvalifikitaj kandidatoj estas enskribitaj kiel studentoj.

Referencoj
----------

1. ↑   Arkivita kopio. Arkivita el la originalo je 2023-09-29. Alirita 2023-10-08.

Ekteraj ligiloj
---------------

* oficiala retejo Arkivigite je 2017-10-05 per la retarkivo Wayback Machine


|  |  |
| --- | --- |
| Bibliotekoj | * PeEnEo: 839478
* VIAF: 483150323690409971971
 |